LILL-GĦANNEJJA TAL-WIED Lil Prof. Ġ. Ta' WALLACE GULIA Għanni, ja Tfajla, qalb il-blat u x-xgħari L-għanjiet ta' qalbek U lill-Imħabba, li ġol-wied tiġġerra, Semmagħha talbek l Hekk kif jien rajtek safja. qalh il-merħla B'ħaddejk samrana, H'elsa mir-rażna ta' kulħadd, u waħdek Tidħak ferħana, Stagħġibt kif sirna lsiera ta' ħaddieħor: Stmerrejna 'l tagħna: Aħna li nistħu mill-għanjiet Maltija, Li twieldu magħna. Għax m'hux l-imsieraħ fejn l-imħuħ battala Tqasqsu 'l-frugħa : Lanqas is-swali fejn id-dawl ilellex Fuq wiċċ il-bluha; M'huma t-turija ta' din l-art Maltija Fit-tul tas-snin, U l-wirt li taw missirijietna f'mewthom Lilna kburin. Dawk bħalhom għandu kull barrani mleflef F'bews il-bellust Dawk bħalhom jixtri, w isbaħ minnhom jagħmel, Bit-tgħam tal-flus Iżda dik l-għanja li ġol-wied isserrep Kemm kemm mistħija, Minn Babu, għal ġo Qirda, w għal ġo Għasel, Fis-sliem merħija, Dik hija tagħna daqs ir-riħ u x-xita, U x-xemx um l-qamar, U x-xtut tar-ramel għal ġon-nir mitluqa Fid-dell tat-tamarl Leħnek, ja Tfajla, la ssikketx, li jidwi B'kisra ħanina : Għax int maħtura mill-Mulej biex tibqa' 'Ta' ġensna ż-żina'l